JEGYZŐKÖNYV

Készült: 2020. január 14-én, 1300 órakor Tiszagyulaházán, Tiszagyulaháza Község Önkormányzata Képviselő-testületének, a Művelődési Házban megtartott rendkívüli, nyilvános Képviselő-testületi üléséről.

Jelen vannak:

Mikó Zoltán polgármester

Megyesi Ákos alpolgármester

Tóth Péter Benjámin képviselő

Nagy János képviselő

Igazoltan távol: Dobos Lászlóné képviselő

Az ülés teljes időtartamára:

Dr. Nagy Attila kirendeltségvezető

Mészárosné Szincsák Mária jegyzőkönyvvezető

Mikó Zoltán polgármester: Sok szeretettel köszönti a megjelenteket a rendkívüli Képviselő-testületi ülésen.

*Megállapítja, hogy a Képviselő-testület határozatképes, jelen van 4 fő megválasztott képviselő, igazoltan hiányzik 1 fő.*

Mikó Zoltán polgármester: Elmondja, hogy a mai ülésről hangfelvétel és jegyzőkönyv készül, melynek vezetésével Mészárosné Szincsák Máriát bízza meg. Ezután javaslatot tesz a meghívóban szereplő napirendi pontok tárgyalására:

1. Előterjesztés a Hajdúsági Szilárd Hulladéklerakó és Hasznosító Társulás társulási megállapodásának módosításáról.

Előadó: Mikó Zoltán polgármester

Előterjesztés: írásos

2. Előterjesztés a PÉTEGISZ Polgár és Térsége Egészségügyi Központ Nonprofit Zrt. 2019. decemberében kapott egyszeri támogatás felhasználása érdekében készült szakmai tervéről.

Előadó: Mikó Zoltán polgármester

Előterjesztés: írásos

*A Képviselő-testület 4 igen szavazattal (a szavazásban 4 fő vett részt) – egyetért a napirendi pontok tárgyalásával.*

1./

Előterjesztés a Hajdúsági Szilárd Hulladéklerakó és Hasznosító Társulás társulási megállapodásának módosításáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri a Képviselő-testületet, ha valakinek van kérdése, hozzászólása az előterjesztéssel kapcsolatban tegye meg.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a Hajdúsági Szilárd Hulladéklerakó és Hasznosító Társulás társulási megállapodásának módosításáról szóló határozati javaslattal, kézfelnyújtással szavazzon:

*A képviselő-testület a Hajdúsági Szilárd Hulladéklerakó és Hasznosító Társulás társulási megállapodásának módosításáról szóló előterjesztést 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

1/2020. (I. 14.) számú határozata

a Hajdúsági Szilárd Hulladéklerakó és Hasznosító Társulás társulási megállapodásának módosításáról

Tiszagyulaháza Község Önkormányzata Képviselő-testülete a Magyarország helyi önkormányzatokról szóló 2011. évi CLXXXIX. törvény 42. § 5. pontjában biztosított jogkörében eljárva megtárgyalta „a Hajdúsági Szilárd Hulladéklerakó és Hasznosító Társulás társulási megállapodásának módosításáról*”* szóló előterjesztést és az alábbi döntést hozta:

A Képviselő-testület elfogadja az előterjesztés 1. mellékletében található társulási megállapodást módosító okiratot, és az előterjesztés 2 sz. mellékletében található egységes szerkezetbe foglalt önkormányzati társulási megállapodást mellékleteivel együtt, és jóváhagyja a Társulási Tanács 13/2019. (XII.03.) Hull. Társ. számú határozatát.

A képviselő-testület felhatalmazza a polgármestert a társulási megállapodás módosításának, és az egységes szerkezetbe foglalt megállapodásnak az aláírására.

Határidő: 2020. január 30. Felelős: Mikó Zoltán polgármester

2./

Előterjesztés a PÉTEGISZ Polgár és Térsége Egészségügyi Központ Nonprofit Zrt. 2019. decemberében kapott egyszeri támogatás felhasználása érdekében készült szakmai tervéről.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri a Képviselő-testületet, ha valakinek van kérdése, hozzászólása az előterjesztéssel kapcsolatban tegye meg.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a PÉTEGISZ Polgár és Térsége Egészségügyi Központ Nonprofit Zrt. 2019. decemberében kapott egyszeri támogatás felhasználása érdekében készült szakmai tervéről szóló határozati javaslattal, kézfelnyújtással szavazzon:

*A képviselő-testület a PÉTEGISZ Polgár és Térsége Egészségügyi Központ Nonprofit Zrt. 2019. decemberében kapott egyszeri támogatás felhasználása érdekében készült szakmai tervéről szóló előterjesztést 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

2/2020. (I. 14.) számú határozata

a PÉTEGISZ Polgár és Térsége Egészségügyi Központ Nonprofit Zrt. 2019. decemberében kapott egyszeri támogatás felhasználása érdekében készült szakmai tervéről

Tiszagyulaháza Község Önkormányzata Képviselő-testülete megtárgyalta a PÉTEGISZ Polgár és Térsége Egészségügyi Központ Nonprofit Zrt. 2019. decemberében kapott egyszeri támogatás felhasználása érdekében készült szakmai tervére vonatkozó javaslatot, és az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) Kormányrendelet (a továbbiakban: Korm. rendelet) 76/X. § (5) bekezdésében előírt, a PÉTEGISZ Polgár és Térsége Egészségügyi Központ Nonprofit Zrt. „Szakmai tervét” az alábbi tartalommal hagyja jóvá:

A szakmai terv végrehajtására rendelkezésre álló forrás a Korm. rendelet 76/X. § (5) bekezdése alapján: 16.608.193 Ft.

A fenntartó az egyszeri támogatás összegéből a gépekre fordítható összeget maximum 7.000.000 Ft-ban, az épület állagmegóvására fordítható összeg minimumát 9.608.193 Ft-ban állapítja meg, az alábbiak szerint:

1. Gépek berendezések felújítása, beszerzése, technológiai avulásuk miatti cseréje

* 20 db számítógép cseréje (Windows 10 Pro operációs rendszerrel)
* Vírusvédelmi licenc hosszabbítása 3 évre
* 5 db ÁEEK tulajdonában lévő, a PÉTEGISZ Nonprofit Zrt. használatában lévő gépekre Windows 10 Pro operációs rendszer beszerzése
* 2 db mobil telefon beszerzése
* 1 db defibrillator beszerzése

1. Épület állagmegóvása

* Szükséges vízelvezető rendszer javítása, karbantartása, bádogozott felületek javítása
* Külső homlokzat javítása
* Nyílászárók, faszerkezetek (legalább külső) festése, javítása
* 1 db légkondicionáló berendezés telepítése (emelet, masszázs helyiség)
* egyéb épület, építmény állagmegóvásához kapcsolódó szükségletek a rendelkezésre álló forrás mértékéig

A Szakmai terv végrehajtásának határideje: 2020. december 31.

Felelős: Kiss Ilona vezérigazgató

A képviselő-testület felkéri a polgármestert, hogy a Képviselő-testület döntéséről a PÉTEGISZ Nonprofit Zrt. vezérigazgatóját tájékoztassa.

Határidő: 2020. január 20. Felelős: Mikó Zoltán polgármester

Mivel az ülésen egyéb kérdés, hozzászólás nem hangzott el, Mikó Zoltán polgármester az ülést 1330 órakor bezárta.

K. m. f.

Mikó Zoltán Dr. Kiss Imre

polgármester jegyző